ANEXA V

Instrucțiuni de completare a formularului pentru publicarea informațiilor privind fondurile proprii

În contextul modelului pentru publicarea informațiilor privind fondurile proprii, ajustările reglementare cuprind deducerile din fondurile proprii și filtrele prudențiale.

58

Fonduri proprii de nivel 2, calculate ca rândul 51 minus rândul 57.

59

Fonduri proprii totale, calculate ca rândul 45 plus rândul 58.

60

Activele ponderate la risc ale grupului care raportează.

61

Fonduri proprii de nivel 1 de bază (ca procent din valoarea expunerii la risc), calculate ca rândul 29 împărțit la rândul 60 (ca procent) în conformitate cu articolul 92 alineatul (2) litera (a) din Regulamentul (UE) nr. 575/2013.

62

Fonduri proprii de nivel 1 (ca procent din valoarea expunerii la risc), calculate ca rândul 45 împărțită la rândul 60 (ca procent) în conformitate cu articolul 92 alineatul (2) litera (b) din Regulamentul (UE) nr. 575/2013.

63

Fonduri proprii totale (ca procent din valoarea expunerii la risc), calculate ca rândul 59 împărțit la rândul 60 (ca procent) în conformitate cu articolul 92 alineatul (2) litera (c) din Regulamentul (UE) nr. 575/2013.

64

Cerința de amortizor specifică instituției [cerința de fonduri proprii de nivel 1 de bază în conformitate cu articolul 92 alineatul (1) litera (a) din Regulamentul (UE) nr. 575/2013 plus cerințele de amortizor de conservare a capitalului și de amortizor anticiclic, plus cerința de amortizor de risc sistemic, plus amortizorul instituțiilor de importanță sistemică exprimat ca procent din valoarea expunerii la risc). A se calcula ca 4,5% plus 2,5% plus cerința de amortizor anticiclic calculat în conformitate cu articolele 128, 129 și 130 din Directiva 2013/36/UE, plus cerința de amortizor sistemic (după caz) calculat în conformitate cu articolul 133 din Directiva 2013/36/UE, plus amortizorul instituțiilor de importanță sistemică (amortizorul G-SII sau O-SII) calculat în conformitate cu articolul 131 din Directiva 2013/36/UE. Acest rând va indica rata fondurilor proprii de nivel 1 de bază care reprezintă pragul sub care instituția va face obiectul unor restricții privind distribuirile.

65

Valoarea din rândul 64 (exprimată ca procent din activele ponderate la risc) referitoare la amortizorul de conservare a capitalului (astfel, băncile vor indica aici 2,5%).

66

Valoarea din rândul 64 (exprimată ca procent din activele ponderate la risc) referitoare la cerința de amortizor anticiclic.

67

Valoarea din rândul 64 (exprimată ca procent din activele ponderate la risc) referitoare la cerința de amortizor de risc sistemic.

67a

Valoarea din rândul 64 (exprimată ca procent din activele ponderate la risc) referitoare la cerința de amortizor G-SII sau O-SII.

68

Fonduri proprii de nivel 1 de bază disponibile pentru a îndeplini cerințele de amortizoare (ca procent din valoarea expunerii la risc). A se calcula ca fondurile proprii de nivel 1 de bază ale instituției minus toate elementele de fonduri proprii de nivel 1 de bază utilizate pentru a îndeplini cerințele de fonduri proprii de nivel 1 și cerințele totale de capital ale instituției.

69

[nu se aplică în cadrul legislației UE]

71

[nu se aplică în cadrul legislației UE]

71

[nu se aplică în cadrul legislației UE]

72

Deținerile directe și indirecte în entități din sectorul financiar în care instituția nu deține o investiție semnificativă (valoare sub pragul de 10% și excluzând pozițiile scurte eligibile) în conformitate cu articolul 36 alineatul (1) litera (h), cu articolele 45 și 46, cu articolul 56 litera (c), cu articolele 59 și 60, cu articolul 66 litera (c) și cu articolele 70 și 69 din Regulamentul (UE) nr. 575/2013.

73

Deținerile directe și indirecte de către instituție a unor instrumente de fonduri proprii de nivel 1 de bază ale entităților din sectorul financiar în care instituția deține o investiție semnificativă (valoare sub pragul de 10% și excluzând pozițiile scurte eligibile) în conformitate cu articolul 36 alineatul (1) litera (i) și cu articolele 45 și 48 din Regulamentul (UE) nr. 575/2013.

74

[Câmp vid în contextul Regulamentului (UE) nr. 575/2013]

75

Creanțele privind impozitul amânat rezultate din diferențe temporare [valoare sub pragul de 10%, excluzând obligațiile fiscale aferente atunci când sunt îndeplinite condițiile de la articolul 38 alineatul (3)] în conformitate cu articolul 36 alineatul (1) litera (c) și cu articolele 38 și 48 din Regulamentul (UE) nr. 575/2013.

76

Ajustări pentru riscul de credit incluse în fondurile proprii de nivel 2 ținând cont de abordarea standardizată în conformitate cu articolul 62 din Regulamentul (UE) nr. 575/2013.

77

Plafon pentru includerea ajustărilor pentru riscul de credit în fondurile proprii de nivel 2 potrivit abordării standardizate în conformitate cu articolul 62 din Regulamentul (UE) nr. 575/2013.

78

Ajustări pentru riscul de credit incluse în fondurile proprii de nivel 2 ținând cont de expunerile care fac obiectul abordării bazate pe ratingurile interne în conformitate cu articolul 62 din Regulamentul (UE) nr. 575/2013.